**4. pielikums**

Cenu aptaujai “Zemes kadastrālā uzmērīšana Talsu novada pašvaldības vajadzībām”,

identifikācijas Nr. TNPz 2023/85

**TEHNISKĀ SPECIFIKĀCIJA**

**Cenu aptaujai “Zemes kadastrālā uzmērīšana Talsu novada pašvaldības vajadzībām”.**

1. Zemes kadastrālās uzmērīšanas darbi ir jāveic saskaņā ar spēkā esošiem normatīvajiem aktiem.
2. Darba uzsākšana jānodrošina ne vēlāk kā 5 (piecu) darba dienu laikā pēc abpusējas līguma parakstīšanas.
3. Kopējais darba izpildes termiņš 90 dienas no līguma noslēgšanas brīža, ievērojot, ka zemes vienību robežu, situācijas un apgrūtinājuma plānu reģistrēšana Valsts zemes dienestā jāveic 40 dienu laikā no līguma noslēgšanas.
4. Materiālus, kas nepieciešami kadastrālās uzmērīšanas darbu veikšanai, sagādā mērniecības veicējs.
5. Ziņot par apstākļiem, kas traucē vai varētu traucēt darbu savlaicīgu izpildi.
6. Zemes kadastrālās uzmērīšanas procesā zemes vienībām tiek ierīkoti robežpunktu centri un kupicas. Robežzīmju vietas iezīmē un robežu vizūras apvidū nosprauž mērniecības darbu izpildītājs - mērnieks. Robežzīmju ierīkošanas laiks tiek noteikts robežu atjaunošanas vai noteikšanas aktā. Robežu ierīkošanas darbi (robežzīmes, robežstigas, robežas marķējums) ir jāveic 90 (deviņdesmit) dienu laikā no līguma noslēgšanas brīža, taču to ierīkošanas laiks nedrīkst būt ilgāks par zemes robežu plāna projekta iesniegšanas dienu. Termiņā netiek ieskaitīts laika periods, kad robežzīmju ierīkošana, robežu marķēšana nav iespējama nelabvēlīgo laika apstākļu dēļ.
7. Visi ar robežu saskaņošanu dabā saistītie akti – zemes robežu apsekošanas, robežu atjaunošanas, noteikšanas akti un robežzīmju iznīcināšanas akti, kā arī ar robežu neatbilstību saistītie dokumenti (akts par konstatēto robežu neatbilstību, atzinums par robežas neatbilstību, robežas neatbilstības novēršanas akts, kas iesniegti un reģistrēti Valsts zemes dienesta Nekustamā īpašuma valsts kadastra informācijas sistēmas datos, to elektroniski apliecinātas kopijas jāiesniedz Talsu novada pašvaldībai uz e-pastu: inga.romasko@talsi.lv
8. Izstrādātos zemes vienību robežu, situācijas un apgrūtinājumu plānus elektroniski (dwg vai dgn datņu formātā) nosūtīt uz e-pastu: inga.romasko@talsi.lv
9. Valsts zemes dienestā reģistrētos zemes vienību robežu plānu, situācijas plānu un apgrūtinājuma plānu iesniegt elektroniski apstiprinātas kopijas nosūtīt uz e-pastu: inga.romasko@talsi.lv
10. Pakalpojuma apmaksa notiek šādā veidā:
	1. tiek paredzēts avansa maksājums 40 % apmērā no attiecīgās iepirkuma priekšmeta daļas līguma summas;
	2. 40 % no attiecīgās iepirkuma priekšmeta daļas līguma summas – pēc zemes vienību robežu, situācijas un apgrūtinājuma plāna reģistrēšanas Valsts zemes dienestā;
	3. 20 % no attiecīgās iepirkuma priekšmeta daļas līguma summas – pēc robežpunktu un kupicu ierīkošanas.